ಟಿಪಿಕಲ್ ಕಾಲೇಜ್ ಬಾಯ್ ಆಗಿ ಮನಸ್ಸು ಕದ್ದರು ರೈಡರ್ ನಿಖಿಲ್ ಕುಮಾರ್ ಸೀತಾರಾಮ ಕಲ್ಯಾಣ ಸಿನಿಮಾದ ನಂತರ ಒಂದು ಲಾಂಗ್ ಗ್ಯಾಪ್ ತೆಗೆದುಕೊಂಡು, ನಟ ನಿಖಿಲ್ ಕುಮಾರ್ ಸಿನಿಮಾಗೆ ವಾಪಾಸಾಗಿದ್ದಾರೆ. ರೈಡರ್ ಆಗಿ ಹೊಸ ರೂಪದಲ್ಲಿ ನಿಖಿಲ್ ಮಿಂಚಲಿದ್ದಾರೆ. ಇಂದು ದೀಪಾವಳಿ ಹಬ್ಬದ ಪ್ರಯುಕ್ತ ರೈಡರ್ ಸಿನಿಮಾ ತಂಡ, ಚಿತ್ರದ ಮತ್ತೊಂದು ಪೋಸ್ಟರ್ ಬಿಡುಗಡೆ ಮಾಡಿದೆ. ಈಗಾಗಲೇ ಒಂದು ಪೋಸ್ಟರ್ ರಿಲೀಸ್ ಮಾಡಿದ್ದು, ರೈಡರ್ ಹೆಸರಿಗೆ ತಕ್ಕಂತೆ ನಿಖಿಲ್ ಮೊದಲ ಪೋಸ್ಟರ್ನಲ್ಲಿ ರಗಡ್ ಆಗಿ ಕಾಣಿಸಿದ್ದರು. ಸದ್ಯ ರಿಲೀಸ್ ಆಗಿರುವ ಪೋಸ್ಟರ್ನಲ್ಲಿ ಟಿಪಿಕಲ್ ಕಾಲೇಜ್ ಲವರ್ಬಾಯ್ ಆಗಿ ಮನಸ್ಸು ಕದ್ದಿದ್ದಾರೆ. ಇನ್ನು, ರೈಡರ್ ಸಿನಿಮಾದ ಶೂಟಿಂಗ್ ಶುರುವಾಗಿ, ಮೊದಲ ಶೆಡ್ಯೂಲ್ ಚಿತ್ರೀಕರಣ ಈಗಾಗಲೇ ಕಂಪ್ಲೀಟ್ ಆಗಿದೆ ಅಂತ ಹೇಳಲಾಗ್ತಿದೆ. ಮುಂದಿನ ಹಂತದ ಚಿತ್ರೀಕರಣಕ್ಕೆ ಚಿತ್ರತಂಡ ಸಿದ್ಧತೆ ಮಾಡಿಕೊಳ್ತಿದೆ. ತೆಲುಗು ನಿರ್ದೇಶಕ ವಿಜಯ್ ಕುಮಾರ್ ಕೊಂಡ ಈ ಸಿನಿಮಾಗೆ ಆಯಕ್ಷನ್ ಕಟ್ ಹೇಳ್ತಿದ್ದು, ಚಂದ್ರು ಮನೋಹರನ್ ಬಂಡವಾಳ ಹೂಡಿದ್ದಾರೆ. ಇನ್ನು, ಚಿತ್ರಕ್ಕೆ ಅರ್ಜುನ್ ಜನ್ಯಾ ಸಂಗೀತ ನೀಡುತ್ತಿದ್ದು, ರೈಡರ್ ಸಿನಿಮಾ ಬಹುತಾರಾಗಣವನ್ನೇ ಹೊಂದಿದೆ. Tags: nikhil kumar raider second poster